Nogsteeds verklaar Cyril dat alles ok is in SA – Twee plaasaanvalle is in die afgelope paar uur in Suid-Afrika aangemeld, met twee mans wat hul lewe verloor het | SAUK.co.za - Nuus.info
Twee plaasaanvalle is in die afgelope paar uur in Suid-Afrika aangemeld, met twee mans wat hul lewe verloor het.
In die jongste voorval is 'n 69-jarige boer aangeval en vermoor deur vyf mans in Heidelberg, Gauteng. Kapt. Kay Makhubele, polisiewoordvoerder, het gesê die aanval het vanoggend tussen 01:00 en 02:00 plaasgevind nadat die verdagtes hul toegang tot die man se huis gekry het. Makhubele het gesê die slagoffer is in sy bors gewond en is op die toneel dood verklaar, waarna die verdagtes met die man se voertuig, huishoudelike items en 'n kluis gevlug het. Twee verdagtes is in Ratanda in hegtenis geneem waar die polisie 'n vuurwapen en hul die voertuiggevind het.
Die ander voorval is 'n man is dood nadat drie gewapende aanvallers hom in sy huis naby Nelspruit in Mpumalanga oorval en geskiet het.
Die aanvallers het omstreeks 22:00 Dinsdagaand toegang verkry tot die huis op De Rust, in die Uitkyk-omgewing, deur 'n deur wat nie gesluit was nie. Die oorledene, John Bosman (61), het sit en TV kyk toe hy oorval is, sê kol. Mtsholi Bhembe, woordvoerder van die polisie. Sy vrou was in die slaapkamer.
Bosman is in die bolyf geskiet in die struweling wat gevolg het, maar sy vrou het haarself in die kamer toegesluit. Hy het vir haar geskree om die paniekknoppie te druk.
"Sy vrou het later uit die kamer gekom en haar man in 'n plas bloed op die vloer aangetref," sê Bhembe. Sy het hulp ontbied. Toe veiligheidswagte kort daarna op die toneel aankom, het die aanvallers reeds op die vlug geslaan, vermoedelik te voet.
'n TV-stel wat uit die huis gesteel is, is in bosse naby die huis gekry.
Die polisie het 'n soektog na die drie begin, maar niemand is nog aangekeer nie.
Nogtans word daar deur die Presidensie verklaar dat alles in Suid-Afrika onder beheer is. Hierdie twee aanvalle het enkele ure na mekaar plaasgevind en dit is duidelik dat daar weinig of geheel en al niks gedoen word om die veiligheid van ons boere te verseker nie. Plaasmoorde en aanvalle is 'n realiteit meneer die president en nie 'n fabel nie.
« Gwede Mantashe maak glo huis skoon, sewe beamptes van die Departement van Minerale Sake is aangekla vir korrupsie – dis nou bietjie te laat, SA is klaar rot en kaal besteel deur amptenare